N,N-dimethyl-N,N-bis(2-hydroxyethl)ammonium bis(C16-18 (even numbered) alkanoates and C18 unsatd. alkenoates) chloride Snapshots - 00000000x022 - Paul Wesley Web
Displayed: 1159 times Ray Sings,Basie Swings, Jazz / Blues - opinie, cena - sklep MediaMarkt.pl
nr kat.: 9093905
Basie, Count Orchestra / Charles, Ray Kalgoorlie Travel Guide on TripAdvisor
Kalgoorlie Travel Guide - Kalgoorlie Visitors Guide
Bed and Breakfast Kalgoorlie
Kalgoorlie City Breaks
Family Hotels Kalgoorlie
Business Hotels Kalgoorlie
Popular Kalgoorlie Categories
South Pacific› Australia› Western Australia› Kalgoorlie
See all recent reviews for Kalgoorlie » Kalgoorlie Petanque – bellbucklepark
Bell Buckle Arboretum
Bell Buckle Park & Tree Board Committee
TN Tree Cities
Published by bellbucklepark at May 11, 2017 Swapo sal De Kock verwelkom – praag.co.za
Swapo sal De Kock verwelkom
Eugene de Kock (66) het glo by meer as een geleentheid met “redelike hoë vlak” Swapo-afvaardigings in die Sentrale Gevangenis in Pretoria vergader.
Swapo het aangebied dat De Kock na Namibië terugkeer en homself in die land vestig.
Dr. Piet Croucamp, oud-Namibiër en dosent in politieke wetenskap aan die Universiteit van Johannesburg, het aan die Republikein gesê De Kock het nog “’n baie goeie verhouding met sommige lede van Swapo se destydse Plan-soldate”.
Croucamp, wat hom reeds jare lank vir De Kock se vrylating beywer, sê hy het self ook “op ander maniere informele kontak met van dié ouens”.
“Swapo se boodskap tydens hierdie tronkbesoeke was dat hy welkom is in Namibië.”
Die Suid-Afrikaanse Sondagkoerant Sunday Times het gister na aanleiding van die paroolverslag berig “hy is (deur Swapo) ’n stuk grond naby die Okavango aangebied en sal hierdie geleentheid aangryp indien die Suid-Afrikaanse regering nie van hom verwag om binne die grense van Suid-Afrika te woon nie”.
De Kock is Vrydag ná 21 jaar agter tralies op parool vrygelaat. Hy is in Mei 1994 in hegtenis geneem en in Oktober 1996 in die Pretoriase hooggeregshof twee keer lewenslange tronkstraf opgelê en tot ’n bykomende 212 jaar tronkstraf gevonnis nadat hy aan 86 misdrywe waaronder ses moorde en bedrog, skuldig bevind is.
Die eens gevreesde De Kock was vanaf 1985 tot 1993 bevelvoerder van die veiligheidspolisie se berugte C10-eenheid op Vlakplaas en het die bynaam “Prime Evil” gehad.
Croucamp het gister gesê De Kock se paroolvoorwaardes is sodanig dat indien hy na Namibië wil reis, hy by korrektiewe dienste in die buurland daarvoor aansoek moet doen.
“Hy sal bitter graag weer Namibië toe wil gaan, maar dit sal nie in die afsienbare toekoms gebeur nie.” Of hy hom permanent hier sal kom vestig, het Croucamp gesê: “De Kock het Donderdag 66 geword. Hy is nie meer jonk nie en is nie finansieel in staat om daar te gaan woon nie. Hy sal in Suid-Afrika ’n stil bestaan buite die openbare oog voer.”
De Kock was in die laat sewentigerjare een van die stigterslede van Koevoet. Voor dit het hy as ’n polisieman op Ruacana diens gedoen. Ofskoon hy in Springs grootgeword het, het sy ouers in daardie stadium in Windhoek gewoon.
Sy pa, mnr. Lourens de Kock, was hooflanddros in Windhoek. Tydens Namibië se eerste demokratiese verkiesing in 1978 het hy (De Kock sr.) die verkiesingreëlings behartig.
Republikein het reeds in 2010 berig oor die moontlikheid dat hy hom ná sy vrylating in Namibië kan vestig.
Me. Pendukeni Ivula-Ithana, wat toe die minister van justisie was, het destyds gesê as hy “regtig ’n nuwe blaadjie omgeslaan het, sal hy as deel van Namibië se verbintenis tot ­versoening met ope arms ontvang word”.
Skrywer praagGepubliseer op 3 Februarie 2015 Kategorieë Nuus, Suider-AfrikaSleutelwoord Eugene de Kock, Koevoet, Namibië, parool, Vlakplaas
Vorige Vorige artikel: Theuns Eloff nuwe voorsitter van FW de Klerkstigting
Volgende Volgende artikel: Mercedes-AMG GT